Translate the text from Welsh to English.



 
Yn dilyn y Datganiad Busnes ar 13 Mai, pan ofynnwyd cwestiynau am y canllawiau drafft a gyhoeddwyd yn ddiweddar ar ofal menywod iach a'u babanod yn ystod y cyfnod esgor, addawyd cyhoeddi datganiad ysgrifenedig ar wasanaethau mamolaeth yng Nghymru.

Yn gyntaf, hoffwn ei gwneud yn glir fod darparu gwasanaethau mamolaeth diogel o ansawdd uchel yng Nghymru yn flaenoriaeth uchel i Lywodraeth Cymru. 

Mae'r ddogfen weledigaeth strategol ar gyfer Gwasanaethau Mamolaeth yng Nghymru, a gyhoeddwyd ym mis Medi 2011, yn datgan bod y sylfaen ar gyfer iechyd a lles yn dechrau yn ystod beichiogrwydd. O glefyd y galon i ordewdra, cyrhaeddiad addysgol a statws economaidd, mae’r misoedd cyn geni plentyn a’r blynyddoedd yn union ar ôl y geni'n hollbwysig i gyfleoedd bywyd y fam, ei phlentyn a’i theulu. 

Gwyddom y gellir gwella iechyd a hapusrwydd cenedlaethau i ddod trwy ddarparu gwasanaethau mamolaeth o safon uchel, a gwyddom hefyd fod beichiogrwydd yn sbardun pwerus ar gyfer newid. Mae hyn yn arbennig o bwysig, nid yn unig yng nghyd\-destun y beichiogrwydd, ond hefyd am ein bod yn gwybod bod menywod, wrth wneud y newidiadau hyn i’w hiechyd ein hunain, yn dylanwadu’n sylweddol ar ddewisiadau ffordd o fyw eu plant a’r teuluoedd.

Felly, mae beichiogrwydd yn gyfle gwych i ddylanwadu ar iechyd a lles unigolion, teuluoedd a chymunedau, ac mae’n hynod bwysig sicrhau bod y fam a’r plentyn yn ddiogel ac iach yn ymhell cyn yr enedigaeth. Mae'r weledigaeth strategol yn cyflwyno’r canlyniadau yr ydym eu heisiau i fenywod a’u babanod yn ystod beichiogrwydd a genedigaeth, yn ogystal â'n disgwyliadau i GIG Cymru ddarparu gwasanaethau mamolaeth sy'n gwneud gwahaniaeth go iawn i deuluoedd yng Nghymru. 

Gweledigaeth Llywodraeth Cymru ar gyfer gwasanaethau mamolaeth yng Nghymru yw gwasaneth sy'n hyrwyddo beichiogrwydd a genedigaeth fel digwyddiad o bwys cymdeithasol ac emosiynol, lle caiff menywod a'u teuluoedd eu trin ag urddas a pharch. I bob mam, lle bynnag y mae’n byw a beth bynnag fo’i hamgylchiadau, bydd beichiogrwydd a genedigaeth yn brofiad diogel a chadarnhaol. Bydd hyn yn caniatáu i'r fam newydd, ei phartner, a'i theulu ddechrau ar eu bywydau fel rhieni gan deimlo'n hyderus, a chan deimlo eu bod yn gallu rhoi dechrau sefydlog mewn bywyd i'w plentyn, a'u bod yn cael eu cefnogi i wneud hynny.   
Mae'r gwaith o wella'r gwasanaethau mamolaeth yn mynd rhagddo ac mae'r Prif Swyddog Nyrsio'n cynnal cyfarfodydd o’r bwrdd perfformiad mamolaeth ddwywaith y flwyddyn, er mwyn mesur y cynnydd yn erbyn canlyniadau a mesurau perfformiad a bennwyd yn dilyn cyhoeddi'r ddogfen ar y weledigaeth strategol. 

Mae iechyd menywod beichiog yng Nghymru yn destun pryder. O ganlyniad i'r cyfraddau uchel o fenywod sy'n smygu yn ystod beichiogrwydd, mae'r byrddau iechyd wedi bod yn cydweithio â Iechyd Cyhoeddus Cymru i brofi dulliau newydd o gynnig cymorth i fenywod a'u partneriaid sydd am roi'r gorau i'r arfer. Yn sgil canlyniadau llwyddiannus y profi, bellach mae Iechyd Cyhoeddus Cymru yn gweithio i gyflwyno’r gwasanaethau hyn ym mhob rhan o Gymru.

Mae cael gwasanaeth mamolaeth diogel o ansawdd uchel yn ddibynnol ar gael y nifer iawn o staff sydd wedi'u hyfforddi'n briodol.  Mae Llywodraeth Cymru wedi gofyn i bob bwrdd iechyd gydymffurfio â safonau gweithlu'r sector bydwreigiaeth a osodwyd gan ‘Birthrate Plus’ a chaiff y dull hwnnw ei fonitro ddwywaith y flwyddyn. Mae'n falch gennyf ddweud bod pob bwrdd iechyd yn cydymffurfio â'r safonau hynny.

Mewn perthynas â staffio ym maes obstetreg, mae recriwtio'n faes sy'n dipyn o her yng Nghymru, fel yng ngweddill y DU. Ond nid yw'r byrddau Iiechyd wedi adrodd am unrhyw faterion penodol.

Ar 12 Mai, cyhoeddodd y Sefydliad Cenedlaethol dros Ragoriaeth mewn Iechyd a Gofal (NICE) ei ganllawiau drafft ar ofal menywod iach a'u babanod yn ystod y cyfnod esgor. Mae’n argymell y dylai menywod sy'n profi beichiogrwydd 'didrafferth' (risg isel) gael eu hannog i esgor mewn uned dan arweiniad bydwraig, yn hytrach na mewn ward esgor draddodiadol.  

Mae'r canllawiau wedi'u seilio ar adolygiad systematig Cochrane, a gynhaliwyd yn 2010, sy'n crynhoi'r canlyniadau ar gyfer menywod sy'n bwriadu esgor mewn uned dan arweiniad bydwraig. Yn ôl yr adolygiad roedd amgylchiadau'r uned dan arweiniad bydwraig yn gysylltiedig â mwy o enedigaethau normal a mwy o foddhad i'r fam, yn ogystal â llai o ymyriadau.

Ers 2002, y polisi yng Nghymru yw cefnogi menywod i wneud y penderfyniadau mwyaf addas iddynt hwy. Mewn trafodaeth â'u bydwraig, mae pob menyw iach sy'n cael beichiogrwydd didrafferth yn cael cynnig y cyfle i esgor gartref, neu mewn uned dan arweiniad meddyg ymgynghorol, ac os bydd y cyfleusterau ar gael, mewn uned dan arweiniad bydwraig.  Mae 15 o ganolfannau geni dan arweiniad bydwraig yng Nghymru sy'n cynnig opsiwn diogel arall yn lle rhoi genedigaeth dan arweiniad meddyg ymgynghorol.

Gwyddom ei bod yn ddiogel i fenywod 'risg isel' roi genedigaeth mewn uned dan arweiniad bydwraig neu yn y catref ond fod rhai menywod, waeth beth fo'r risg, yn dewis gofal dan arweiniad meddyg ymgynghorol. Bydd yr opsiwn hwnnw'n parhau i fod ar gael i bob menyw sy'n teimlo mai hwnnw yw'r dewis gorau iddynt ar gyfer rhoi genedigaeth.

O ran sicrhau bod menywod yn cael eu cynnwys mewn penderfyniadau am eu gofal, mae cydweithredu wedi bod yn thema ers tro wrth gynnal a datblygu gwasanaethau. Ers canol y 1980au, mae gwasanaethau mamolaeth yng Nghymru wedi sefydlu pwyllgorau cyswllt gwasanaethau mamolaeth. Mae'r pwyllgorau hyn yn sicrhau bod defnyddwyr gwasanaethau a gweithwyr iechyd proffesiynol yn cyfarfod i drafod a chynllunio sut i wella gwasanaethau lleol. Mae pob bwrdd iechyd wedi rhoi'r pwyllgorau hyn ar waith. Maent yn cael eu cadeirio gan un o ddefnyddwyr y gwasanaeth, sydd hefyd yn cael ei wahodd i fynd i gyfarfodydd y bwrdd perfformiad mamolaeth yn Llywodraeth Cymru.

Mae canlyniadau arolygon o fodlonrwydd yn cael eu hadrodd i'r byrddau perfformiad, ac mae'n falch gennyf nodi bod mwy na 85% o fenywod wedi dweud eu bod yn fodlon ar eu gofal.

Nod y Rhaglen Gydweithredol 1000 o Fywydau a Mwy ar Famolaeth yw gwella profiad a chanlyniadau menywod, babanod a'u teuluoedd. Yn dilyn ymgynghori â rhanddeiliaid allweddol, mae cyfres o ymyriadau wedi'u datblygu a'u cyflwyno.

Y ddau faes y rhoddir sylw iddynt yw gwella'r broses o wybod bod cyflwr menyw yn dirywio'n sylweddol ac ymateb i hynny, ac atal, adnabod a rheoli thromboemboledd. Mae gwaith yn parhau i fynd rhagddo i ddatblygu a gweithredu strategaethau sy'n anelu at leihau'r nifer o achosion o farw\-enedigaethau. 

Er mwyn cynnal y momentwm hwn mae Rhwydwaith Cymuned Ymarferwyr Mamolaeth 1000 o Fywydau a Mwy wrthi'n cael ei sefydlu ar hyn o bryd.  Bydd y rhwydwaith yn cynnwys rhanddeiliaid o’r byrddau iechyd, y Colegau Brenhinol a Llywodraeth Cymru. Y nod fydd parhau i lywio'r broses o safoni gofal mamolaeth ar hyd a lled Cymru.

Yn olaf, bydd y gwaith o ad\-drefnu gwasanaethau mamolaeth yng Nghymru yn ceisio sicrhau diogelwch ac ansawdd y gofal, yn ogystal â sicrhau bod ein gweledigaeth ar gyfer gwasanaethau mamolaeth yn parhau i gael ei chynnal. Fe wyddom ei bod yn hanfodol i fuddsoddi ymdrechion i wella gwasanaethau mamolaeth ar hyn o bryd ac yn y dyfodol, os ydym am sicrhau bod ein teuluoedd a'n cymunedau yng Nghymru yn datblygu i fod yn iach ac yn hapus.







Translation:


 
Following the Business Statement on May 13, where questions were asked about recently published draft guidelines on the care of healthy women and their babies during childbirth, a commitment was given to provide a written statement on maternity services in Wales.


Firstly, let me make it clear the provision of high\-quality, safe maternity services in Wales is a priority for the Welsh Government.


The strategic vision for Maternity Services in Wales, published in September 2011, states that the foundations for health and well being start in pregnancy. From heart disease to obesity, educational achievement and economic status, the months before and the years immediately after birth are crucial to the life chances of the mother, her child and her family. 


We know the health and happiness of future generations can be enhanced through the provision of high\-quality maternity services and that pregnancy is a powerful motivator for change. This is particularly important, not just in the context of the pregnancy, but also because we know that when women make changes to their own health, they significantly influence the lifestyle choices of their children and family. 


Pregnancy is therefore  an  opportunity to impact on the health and wellbeing of individuals, families and communities and it is vitally important that efforts to ensure mother and child are safe and healthy well before birth.  The strategic vision sets out the results we want for women and their babies during pregnancy and childbirth, as well as our expectations of NHS Wales in delivering maternity services that make a real difference to families in Wales. 


The Welsh Government’s vision for maternity services in Wales is one which promotes pregnancy and childbirth as an event of social and emotional significance where women and their families are treated with dignity and respect. For every mother, wherever they live and whatever their circumstances, pregnancy and childbirth will be a safe and positive experience so that she, her partner and family can begin parenting feeling confident, capable and well supported in giving their child a secure start in life.


Continuous improvements are being made to maternity services and, the Chief Nursing Officer holds bi\-annual maternity performance board meetings to support health boards and measure progress against the outcomes and performance measures set following the publication of the strategic vision.


The health of pregnant women in Wales is a concern and, with high rates of smoking in pregnancy, health boards have been working with Public Health Wales to pilot new ways of offering support to women and their partners who want to quit. With very successful results from the pilots, Public Health Wales is now working to roll these services out across Wales.  

A safe high\-quality maternity service is predicated on having the right number of well\-trained staff. The Welsh Government requires all health boards to comply with the midwifery workforce  standards set by ‘Birth Rate Plus’ and this is monitored bi\-annually. I am proud to say all health boards are compliant.


In relation to obstetric staffing Wales, like the rest of the UK,  has expericed some recruitment challenges,  but health boards have not reported any specific issues.             


On 12 May, the National Institute for Health and Care Excellence (NICE) published its draft guidelines on the care of healthy women and their babies during childbirth.  It recommend that women with straight forward (low risk) pregnancies should be encouraged to give birth in a midwife\-led unit rather than a traditional labour ward.


The guidelines are based on a Cochrane systematic review, carried out in 2010, which summarised the outcomes for women planning birth in a midwife\-led unit. The review reported that midwife\-led birth settings were associated with an increase in normal birth and maternal satisfaction as well as less intervention.


The policy in Wales, since 2002, has been to support women to make the choices most appropriate for them. In discussion with their midwife, all healthy women with straightforward pregnancies are offered the opportunity to give birth at home, or in a consultant\-led unit and, where the facilities exist, at a midwife\-led unit.  In Wales there are 15 midwife\-led birth centres, which offer women a safe alternative to a consultant\-led birth.


We know it is safe for low risk women to give birth in a midwife\-led unit or at home but, some women, regardless of risk, will choose consultant\-led care and this option will remain available to all women who feel this is the best place for them to give birth.


In relation to women’s involvement in their care, co\-production has long been a theme in running and developing services. Since the mid\-1980s maternity services in Wales have set up maternity service liaison committees, where service users and health professionals meet to discuss and plan improvements in local services. All health boards have these in place, chaired by a service user who is also invited to attend  maternity performance board meetings at Welsh Government.


Satisfaction survey results are reported to the performance boards and I am pleased to note that women report very high levels of satisfaction with more than 85% of respondents saying they are pleased with their care.


The 1000 Lives Maternity Collaborative aims to improve the experience and outcomes for women, babies and their families  and following consultation with key stakeholders, a series of interventions have been developed and introduced.


The two areas of focus have been the recognition and response to the acutely deteriorating woman and the prevention, recognition and management of thromboembolism. Work is also continuing to develop and implement strategies aimed at reducing levels of stillbirth.


In order to maintain this momentum the 1000 Lives Community of Practice Maternity Network is in the process of being set up. The network will be made up of stakeholders from health boards, Royal Colleges and the Welsh Government with the aim continuing to drive the standardisation of maternity care across Wales.


Finally, the reconfiguration of maternity services in Wales will seek to maintain both safety and quality care and ensure our vision for maternity services is maintained.  We know that investing efforts to improve maternity services now and in the future is imperative if Wales is to build healthy and happy families and communities.